[pic] | KUMMISSJONI TAL-KOMUNITAJIET EWROPEJ |

Brussel 20.12.2005

KUMM(2005) 674 finali

Proposta għal

REGOLAMENT TAL-KUNSILL

li jemenda r-Regolamenti (KE) Nru 1975/2004 u Nru 1976/2004 li jestendu d-dazji definittivi kontra d-dumping u d-dazji kumpensatorji fuq l-importazzjoni ta’ film tal-polyethylene terephthalate (PET) li joriġina fl-Indja, għall-importazzjoni ta’ film ikkunsinnat mill-Brażil u minn Iżrael, kemm jekk iddikjarat bħala li joriġina fil-Brażil jew fl-Iżrael jew le

(preżentata mill-Kummissjoni)

MEMORANDUM TA’ SPJEGAZZJONI

KUNTEST TAL-PROPOSTA |

Ir-ragunijiet u l-għanijiet tal-Proposta Din il-proposta tikkonċerna l-applikazzjoni tar-Regolament tal-Kunsill (KE) Nru 384/1996 tat-22 ta’ Diċembru 1995 dwar il-protezzjoni kontra importazzjonijiet soġġetti għal dumping minn pajjiżi mhux membri tal-Komunità Ewropea (‘ir-Regolament bażiku kontra d-dumping’) u r-Regolament tal-Kunsill (KE) Nru 2026/97 tas-6 ta’ Ottubru 1997 dwar il-protezzjoni kontra l-importazzjoni ssussidjata minn pajjiżi mhux membri tal-Komunità Ewropea (‘ir-Regolament bażiku kontra s-sussidji’), kull wieħed kif emendat l-aħħar bir-Regolament tal-Kunsill (KE) Nru 461/2004 tat-8 ta’ Marzu 2004 fil-proċedura li tikkonċerna l-importazzjoni ta’ film tal-polythylene terephthalate (PET) li joriġina fl-Indja. |

Kuntest ġenerali Din il-proposta qed issir fil-kuntest ta’ l-implimentazzjoni tar-Regolamenti bażiċi u hija r-riżultat ta’ investigazzjoni li twettqet skond il-kondizzjonijiet sostantivi u proċedurali stabbiliti fir-Regolamenti bażiċi. |

Dispożizzjonijiet eżistenti fil-kamp ta’ applikazzjoni tal-proposta Il-Kunsill, bir-Regolamenti (KE) Nru 1676/2001 u Nru 2597/1999 impona miżuri kontra d-dumping u kontra s-sussidji rispettivament fuq il-film tal-PET li joriġina, inter alia, fl-Indja. Bir-Regolamenti (KE) Nru 1975/2004 u Nru 1976/2004, il-Kunsill estenda dawn il-miżuri għall-film tal-PET ikkunsinnat minn Iżrael u mill-Brażil (‘il-miżuri estiżi) ħlief għall-importazzjoni kkunsinnata minn kumpanija waħda msemmija speċifikament f’kull waħda minn dawk il-pajjiżi. |

Konsistenza ma’ politika u għanijiet oħra ta’ l-Unjoni Ma tapplikax |

KONSULTAZZZJONI MAL-PARTIJIET INTERESSATI U VALUTAZZJONI TA’ L-IMPATT |

Il-partijiet interessati milquta mill-procedura kellhom diġà l-possibbiltà li jiddefendu l-interessi tagħhom matul l-investigazzjoni, skond id-dispożizzjonijiet tar-Regolamenti bażiċi. |

Ġbir u użu ta’ kompetenza Ma kienx hemm ħtieġa ta’ kompetenza esterna. |

Valutazzjoni ta’ l-impatt Din il-proposta hija r-riżultat ta’ l-implimentazzjoni tar-Regolamenti bażiċi. Ir-Regolamenti bażiċi ma jipprevedux valutazzjoni ġenerali ta’ l-impatt iżda fihom lista eżawrjenti ta’ kondizzjonijiet li jridu jkunu vvalutati. |

ELEMENTI LEGALI TA L- PROPOSTA |

L-azzjoni proposta fil-qosor F’Awwissu 2005, il-Kummissjoni, bir-Regolament (KE) Nru 1370/2005 ħabbret il-bidu ta’ reviżjoni tar-Regolamenti tal-Kunsill (KE) Nru 1975/2004 u Nru 1976/2004 li jestendu d-dazji definittivi kontra d-dumping u d-dazji kumpensatorji, fuq l-importazzjoni ta’ film tal-polyethylene terephthalate (PET) li joriġina, inter alia, fl-Indja, għall-importazzjoni ta’ dak il-prodott ikkunsinnat, inter alia, minn Iżrael bil-għan li tkun iddeterminata l-possibbiltà li tingħata eżenzjoni minn dawk il-miżuri lill-esportatur wieħed Iżraeljan, i.e. Hanita Coatings Rural Cooperative Association Ltd (‘Hanita’). Dan ir-Regolament iħassar ukoll id-dazju kontra d-dumping fir-rigward ta’ l-importazzjoni mingħand Hanita, u jagħmel din l-importazzjoni suġġetta għar-reġistrprocedura. L-investigazzjoni wriet illi l-esportazzjoni minn Hanita lejn il-Komunità ta’ film tal-PET taħt il-Kodiċi NM ex3920 6219 jew 32920 6290 bdiet wara l-estensjoni tal-miżuri, illi l-esportazzjoni minn Hanita lejn il-Komunità kienet tikkonsisti fi prodotti ta’ film tal-PET maħduma minnhom, bl-użu ta’ film ta’ oriġini mhux Indjan, li Hanita mhijiex relatata ma ebda esportatur jew produttur fil-pajjiż ta’ esportazzjoni li huwa soġġett għall-miżuri ta’ kontra d-dumping u kontra s-sussidji fuq il-prodott u li hi ma kinitx ħarbet mill-miżuri kontra d-dumping jew kumpensatorji li kienu fis-seħħ. Għalhekk huwa propost li jkunu emendati r-Regolamenti tal-Kunsill (KE) Nru 1975/2004 u Nru 1976/2004 sabiex Hanita tkun eżenti mill-miżuri estiżi u biex tintemm ir-reġistrazzjoni ta’ l-importazzjoni tar-film tal-PET ikkunsinnata minn Iżrael min-naħa ta’ Hanita, mingħajr ma jinġabru d-dazji ta’ kontra d-dumping. Għalhekk huwa propost illi l-Kunsill jadotta l-proposta mehmuża bħala Regolament li għandu jkun ippubblikat fil-Ġurnal Uffiċjali ta’ l-Unjoni Ewropea malajr kemm jista’ jkun. |

Bażi legali Ir-Regolament tal-Kunsill (KE) Nru 384/1996 tat-22 ta’ Diċembru 1995 dwar il-protezzjoni kontra l-importazzjoni li tkun oġġett ta’ dumping minn pajjiżi mhux membri tal-Komunità Ewropea (‘ir-Regolament bażiku kontra d-dumping’) u r-Regolament tal-Kunsill (KE) Nru 2026/97 tas-6 ta’ Ottubru 1997 dwar il-protezzjoni kontra l-importazzjoni ssussidjata minn pajjiżi mhux membri tal-Komunita Ewropea, kull wieħed kif emendat l-aħħar bir-Regolament tal-Kunsill (KE) Nru 461/2004 tat-8 ta’ Marzu 2004. |

Prinċipju ta’ sussidjarjetà Il-proposta taqa’ taħt il-kompetenza esklussiva tal-Komunità. Il-prinċipju tas-sussidjarjetà għalhekk ma japplikax. |

Prinċipju ta’ proporzjonalità Il-proposta hija konformi mal-prinċipju tal-proporzjonalità għar-raġunijiet li ġejjin. |

Il-form ta’ l-azzjoni hija deskritta fir-Regolamenti bażiċi msemmija qabel u ma tħalli l-ebda skop għal deċiżjoni nazzjonali. L-indikazzjoni ta’ kif il-piż finanzjarju u amministrattiiv li jaqa’ fuq il-Komunità, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini jkun imċekken u proporzjonat għall-għan tal-proposta ma tapplikax. |

Għażla ta’ dokumenti formali |

Dokumenti formali proposti: regolament. |

Mezzi oħra ma jkunux adegwati għaliex ir-Regolamenti bażiċi ma jipprevedux għażliet alternattivi. |

IMPLIKAZZJONIJIETJIET GħALL-BAġIT |

Il-proposta m’għandha l-ebda implikazzjoni għall-baġit tal-Komunità. |

1. Proposta għal

REGOLAMENT TAL-KUNSILL

li jemenda r-Regolamenti (KE) Nru 1975/2004 u Nru 1976/2004 li jestendu d-dazji definittivi kontra d- dumping u d-dazji kumpensatorji fuq l-importazzjoni ta’ film tal- polyethylene terephthalate (PET) li joriġina fl-Indja, għall-importazzjoni ta’ film ikkunsinnat mill-Brażil u minn Iżrael, kemm jekk iddikjarat bħala li joriġina fil-Brażil jew fl-Iżrael jew le

IL-KUNSILL TA’ L-UNJONI EWROPEA,

Wara li kkunsidra t-Trattat li jistabbilixxi l-Komunità,

Wara li kkunsidra r-Regolament tal-Kunsill (KE) Nru 384/96[1] tat-22 ta’ Diċembru 1995 dwar il-protezzjoni kontra l-importazzjoni soġġetta għad- dumping minn pajjiżi mhux membri tal-Komunità Ewropea (‘ir-Regolament bażiku kontra d- dumping’ ), u b’mod partikulari l-Artikoli 11(4) u 13(4) tiegħu, u r-Regolament tal-Kunsill (KE) Nru 2026/97[2] tas-6 ta’ Ottubru 1997 dwar il-protezzjoni kontra l-importazzjoni ssussidjata minn pajjiżi mhux membri tal-Komunità Ewropea (‘ir-Regolament bażiku kontra s-sussidji’) u b’mod partikulari l-Artikoli 20 u 23 (3) tiegħu,

Wara li kkunsidra l-proposta ppreżentata mill-Kummissjoni wara li kkunsultat mal-Kumitat ta’ Konsulenza,

Billi:

A. MIżURI FIS-SEħħ

2. Il-Kunsill, bir-Regolamenti (KE) Nru 1676/2001[3] u Nru 2597/1999[4] impona miżuri kontra d- dumping u kumpensatorji rispettivament fuq il- film tal- polyethylene terephthalate (PET)li joriġina, inter alia , fl-Indja.

3. Bir-Regolamenti (KE) Nru 1975/2004[5] u Nru 1976/2004[6], il-Kunsill estenda dawn il-miżuri għall- film tal-PET ikkunsinnati minn Iżrael u mill-Brażil (‘il-miżuri estiżi’) ħlief għall-importazzjoni prodotta minn kumpanija Brażiljana waħda, Terphane Ltda, u kumpanija Iżraeljana waħda, Jolybar Ltd, imsemmija speċifikament f’kull wieħed min dawk ir-Regolamenti.

4. Fl-10 ta’ Diċembru 2004[7], il-Kummissjoni bdiet reviżjoni ta’ l-iskadenza tal-miżuri ta’ kontrobilanċ definittivi fuq il-bażi ta’ l-Artikolu 18 tar-Regolament Bażiku. Ir-revoka tal-kontinwita tal-miżuri estiżi se tiddependi fuq x’jinsab fl-investigazzjoni.

B. INVESTIGAZZJONI KURRENTI

1. Talba għal reviżjoni

5. Wara li l-Kummissjoni rċeviet talba għall-eżenzjoni mill-miżuri estiżi skond l-Artikoli 11(40 u 13(4) tar-Regolament bażiku kontra d- dumping u l-Artikoli 20 u 23(3) tar-Regolament bażiku kontra s-sussidji. L-applikazzjoni kienet iddepożitata minn Hanita Coatings Rural Cooperative Association Ltd, Kibbutz Hanita, 22885, Israel (‘Hanita’), produttur fl-Iżrael (‘il-pajjiż ikkonċernat’).

2. Bidu tar-reviżjoni

6. Il-Kummissjoni eżaminat l-evidenza ppreżentata minn Hanita u kienet tal-fehma li kienet biżżejjed biex tiġġustifika l-bidu ta’ investigazzjoni skond l-Artikoli 11(4) u 13(4) tar-Regolament bażiku kontra d- dumping u l-Artikoli 20 u 23(3) tar-Regolament bażiku kontra s-sussidji. Bil-għan li tiddetermina l-possibbiltà li teżenta lil Hanita mill-miżuri estiżi. Wara konsultazzjoni mal-Kumitat ta’ Konsulenza, u wara li l-industrija tal-Komunità kkonċernata kienet ingħatat l-opportunità li tikkummenta, il-Kummissjoni bdiet, bir-Regolament (KE) Nru 1370/2005[8], revizjoni tar-Regolamenti (KE) Nru 1975/2004 u 1976/2004 fir-rigward ta’ Hanita.

7. Ir-Regolament li jagħti bidu għar-reviżjoni jħassar id-dazju kontra d- dumping impost bir-Regolament (KE) Nru 1975/2004 fir-rigward ta’ l-importazjoni tal-prodott taħt l-investigazzjoni ikkunsinnat minn Iżrael min-naħa ta’ Hanita. Fl-istess ħin, skond l-Artikolu 14(5) tar-Regolament bażiku kontra d- dumping , l-awtoritajiet doganali kienu ordnati jieħdu l-passi xierqa biex jirreġistraw din l-importazzjoni.

3. Prodott ikkonċernat

8. Il-prodott ikkonċernat huwa, kif iddefinit fl-investigazzjoni oriġinali, film tal- polyethylene terephthalate (PET) li joriġina fl-Indja, normalment iddikjarat taħt il-kodiċi NM ex 3920 62 19 u ex 3920 62 90 (‘il-prodott ikkonċernat’).

9. Hija l-fehma illi l-prodott ikkonċernat u l- film tal-PET ikkunsinnat minn Iżrael lill-Komunità taħt il-kodiċi NM ex 3920 62 19 u ex 3920 62 90 (‘il-prodott taħt reviżjoni’) għandhom l-istess karatteristiċi tekniċi, fiżiċi u kimiċi bażiċi u l-istess użu. Għalhekk, huma meqjusa bħala prodotti li jixxiebhu fil-kuntest ta’ l-Artikolu 1(4) tar-Regolament bażiku kontra d- dumping u l-Artikolu 1(5) tar-Regolament bażiku kontra s-sussidji.

4. Investigazzjoni

10. Il-Kummissjoni infurmat uffiċjalment lil Hanita u lir-rappreżentanti tal-pajiż ikkonċernat bil-bidu tar-reviżjoni. Il-partijiet interessati ġew mistiedna jesprimu l-fehmiet tagħhom u kienu mgħarrfa bil-possibiltà li jitolbu laqgħa biex jinstemgħu. Madankollu, ma saret l-ebda talba bħal din.

11. Il-Kummissjoni bagħtet ukoll lista ta’ mistoqsijiet lil Hanita u rċeviet tweġiba sodisfaċenti fiż-żmien rilevanti li kien stipulat. Il-Kummissjoni fittxet u vverifikat l-informazzjoni kollha meqjusa bħala meħtieġa għall-iskop tar-reviżjoni. Saret żjara ta’ verifika fil-bini ta’ Hanita.

5. Perjodu ta’ investigazzjoni

12. L-investigazzjoni kopriet il-perjodu mill-1 ta’ Jannar 2004 sat-30 ta’ Ġunju 2005 (‘l-IP’). Id-data nġabret mill-2001 sa l-aħħar ta’ l-IP sabiex tkun investigata kull bidla fix-xejra tal-kummerċ.

C. RIŻULTATI TA’ L-INVESTIGAZZJONI

13. L-investigazzjoni kkonfermat illi Hamita ma kinitx esportat il-prodott taħt reviżjoni lill-Komunità matul il-perijodu ta’ l-investigazzjoni li wasslet għall-miżuri estiżi, i.e. l-1 ta’ Jannar sal-31 ta’ Diċembru 2003. L-ewwel esportazzjoni tal-prodott minn Hanita saret wara l-estensjoni tal-miżuri.

14. Barra dan, skond l-evidenza dokumentata ppreżentata, Hanita kienet kapaċi turi b’mod sodisfaċenti illi hija ma kellha l-ebda rabta diretta jew indiretta ma’ xi wieħed mill-produtturi Indjani li jesportaw jew ma’ kumpaniji Iżraeljani soġġetti għall-miżuri kontra d-dumping u kumpensatorji fis-seħħ.

15. Kif issemma’ digà fil-premessa (12), l-ewwel darba li Hanita esportat il-prodott taħt reviżjoni lill-Komunità kien wara l-estensjoni tal-miżuri. Hanita tittrasforma u taqta’ l- film tal-PET li tixtri u tipproduċi firxa ta’ prodotti, uħud minnhom jaqgħu taħt l-istess kodiċi NM bħall-prodott ikkonċernat. Il- film tal-PET ipproċessat minn Hanita u esportat lill-Komunità ma jintużalu xejn minnu li ġej mill-Indja. Għalhekk huwa deċiż illi din il-prattika ma tikkostitwix mezz ta’ kif taħrab mil-liġi.

D. EMENDA GħALL-MIŻURI TAħT REVIżJONI

16. B’konformità mad-deċiżjoni hawn fuq imsemmija illi Hanita nstabet li ma kinitx sabet mezz kif iddur mal-miżuri fis-seħħ, il-kumpanija għandha tkun eżenti mill-miżuri estiżi.

17. Ir-reġistrazzjoni ta’ l-importazzjoni ta’ film tal-PET ikkunsinnat minn Iżrael min-naħa ta’ Hanita, kif imposta mir-Regolament tal-bidu, għandha tintemm. Skond l-Artikolu 14(5) tar-Regolament bażiku kontra d- dumping, li jipprovdi illi għandhom ikunu applikati miżuri kontra l-importazzjoni rreġistrata mid-data tar-reġistrazzjoni, l-ebda dazju kontra d- dumping m’għandu jinġabar fuq l-importazzjoni ta’ film tal-PET ikkunsinnat minn Iżrael min-naħa ta’ Hanita li daħal fil-Komunità taħt ir-reġistrazzjoni imposta mir-Regolament tal-bidu.

18. L-eżenzjoni mill-miżuri estiżi maħruġa fuq il- film tal-PET maħdum minn Hanita għandha, skond l-Artikolu 13(4) tar-Regolament bażiku kontra d- dumping u l-Artikolu 23(3) tar-Regolament bażiku kontra s-sussidji, tibqa’ valida taħt il-kondizzjoni li ma jkunx stabbilit illi l-eżenzjoni kienet ingħatat fuq il-bażi ta’ informazzjoni falza jew qarrieqa ppreżentata mill-kumpanija kkonċernata. Jekk prima facie l-evidenza turi mod ieħor, jista’ jingħata bidu għall-investigazzjoni mill-Kummissjoni biex ikun deċiż jekk ikunx iġġustifikat l-irtirar ta’ l-eżenzjoni.

19. L-eżenzjoni mill-miżuri estiżi fuq l-importazzjoni ta’ film tal-PET mingħand Hanita kienet stabbilita fuq il-bażi tad-deċiżjonijiet tar-reviżjoni attwali. Din l-eżenzjoni għalhekk tapplika esklussivament għall-importazzjoni ta’ film tal-PET ikkunsinnat minn Iżrael u maħdum minn dik l-entità ġuridika speċifika. Il- film tal-PET importat li jkun maħdum jew ikkunsinnat minn kumpanija mhux imsemmija b’mod speċifiku fl-Artikolu 1(1) tar-Regolamenti (KE) Nru 1975/2004 u (KE) Nru 1976/2004 b’isimha u l-indirizz tagħha, inklużi l-entitajiet konnessi ma’ dawk imsemmija b’mod speċifiku, ma jistgħux jibbenefikaw mill-eżenzjoni u għandhom ikunu suġġetti għar-rata tad-dazju residwali kif imposta mir-Regolamenti tal-Kunsill (KE) Nru 1676/2001 u (KE) Nru 2571/1999.

E. PROĊEDURA

20. Hanita u l-partijiet interessati l-oħrajn kienu kollha infurmati bil-fatti u l-kunsiderazzjonijiet li fuq il-bażi tagħhom kien maħsub li tingħata eżenzjoni lil Hanita mill-miżuri estiżi u l-ebda kumment ma ntbagħat.

ADOTTA DAN IR-REGOLAMENT:

Artikolu 1

L-Artikolu 1(1) tar-Regolament (KE) Nru 1975/2004 għandu jkun issostitwit b’dan li ġej:

‘1. Id-dazju definittiv kontra d- dumping ta’ 53,5 % impost mir-Regolament tal-Kunsill (KE) Nru 1676/2001 dwar l-importazzjoni ta’ film tal- polyethylene terephthalate li joriġina fl-Indja, li hu kklassifikat taħt il-kodiċi NM ex 3920 62 19 u ex 3920 62 90, huwa b’dan estiż għall-importazzjoni ta’ l-istess film tal- polyethylene terephthalate ikkunsinnat mill-Brażil u kkunsinnat minn Iżrael (kemm jekk iddikjarat li joriġina fil-Brażil jew f’ Iżrael jew le) (kodiċi TARIC 3920 62 19 01, 3920 62 19 04, 3920 62 19 07, 3920 62 19 11, 3920 62 19 14, 3920 62 19 17, 3920 62 19 21, 3920 62 19 24, 3920 62 19 27, 3920 62 19 31, 3920 62 19 34, 3920 62 19 37, 3920 62 19 41, 3920 62 19 44, 3920 62 19 47, 3920 62 19 51, 3920 62 19 54, 3920 62 19 57, 3920 62 19 61, 3920 62 19 67, 3920 62 19 74, 3920 62 19 92, 3920 62 90 31, 3920 62 90 92) ħlief għal dawk maħduma minn Terphane Ltda, BR 101, km 101, City of Cabo de Santo Agostinho, State of Pernambuco, Brazil (Kodiċi TARIC addizzjonali A569), minn Jolybar Filmtechnic Converting Ltd (1987), Hacharutsim str. 7, Ind. Park Siim 2000, Natania South, 42504, POB 8380, Israel (Kodiċi TARIC addizzjonali A570) u minn Hanita Coatings Rural Cooperative Association Ltd, Kibbutz Hanita, 22885, Israel (Kodiċi TARIC addizzjonali A691).’.

2. L-Artikolu 1(1) tar-Regolament (KE) Nru 1976/2004 għandu jkun issostitwit b’dan li ġej:

‘1. Id-dazju definittiv kumpensatorju ta’ 19,1 % impost mir-Regolament tal-Kunsill (KE) Nru 2597/1999 dwar l-importazzjoni ta’ film tal- polyethylene terephthalate li joriġina fl-Indja, li hu kklassifikat taħt il-kodiċi NM ex 3920 62 19 u ex 3920 62 90, huwa b’dan estiż għall-importazzjoni ta’ l-istess film tal- polyethylene terephthalate ikkunsinnat mill-Brażil u kkunsinnat minn Iżrael (kemm jekk iddikjarat li joriġina fil-Brażil jew f’Iżrael jew le) (TARIC kodiċi 3920 62 19 01, 3920 62 19 04, 3920 62 19 07, 3920 62 19 11, 3920 62 19 14, 3920 62 19 17, 3920 62 19 21, 3920 62 19 24, 3920 62 19 27, 3920 62 19 31, 3920 62 19 34, 3920 62 19 37, 3920 62 19 41, 3920 62 19 44, 3920 62 19 47, 3920 62 19 51, 3920 62 19 54, 3920 62 19 57, 3920 62 19 61, 3920 62 19 67, 3920 62 19 74, 3920 62 19 92, 3920 62 90 31, 3920 62 90 92) ħlief għal dawk maħduma minn Terphane Ltda BR 101, km 101, City of Cabo de Santo Agostinho, State of Pernambuco, Brazil (Kodiċi TARIC addizzjonali A569), minn Jolybar Filmtechnic Converting Ltd (1987), Hacharutsim str. 7, Ind. Park Siim 2000, Natania South, 42504, POB 8380, Israel (Kodiċi TARIC addizzjonali A570) u minn Hanita Coatings Rural Cooperative Association Ltd, Kibbutz Hanita, 22885, Israel (Kodiċi TARIC addizzjonali A691).’.

Artikolu 2

Ir-reġistrazzjoni ta’ l-importazzjoni ta’ film tal-PET imposta mill-Artikolu 3 tar-Regolament tal-Kummissjoni (KE) Nru 1370/2005 għandha tintemm mingħajr il-ġbir tad-dazji kontra d- dumping .

Artikolu 3

Dan ir-Regolament għandu jidħol fis-seħħ fil-jum ta’ wara l-jum tal-pubblikazzjoni tiegħu fil- Ġurnal Uffiċjali ta’ l-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri kollha.

Magħmul fi Brussell,

Għall-Kunsill

Il-President

[1] ĠU L 56, tas-6.3.1996, p. 1. Regolament kif emendat l-aħħar bir-Regolament tal-Kunsill (KE) Nru 461/2004 (ĠU L 77, tat-13.3.2004, p. 12).

[2] ĠU L 288, tal-21.10.1997, p. 1. Regolament kif emendat l-aħħar bir-Regolament tal-Kunsill (KE) Nru 461/2004 (ĠU L 77, tat-13.3.2004, p. 12).

[3] ĠU L 227, tat-23.8.2001, p. 1.

[4] ĠU L 316, ta’ l-10.12.1999, p. 1.

[5] ĠU L 342, tal-15.11.2004, p. 1.

[6] ĠU L 342, tal-15.11.2004, p. 8.

[7] ĠU C 306, ta’ l-10.12.2004, p. 2.

[8] ĠU L 218, tat-23.8.2005, p. 3.